
Рөстәм Миңнеханов РФ Президенты каршындагы Икътисади совет президиумы составына кергән. Икътисади совет президиумы составы РФ Президентының 2013 нче елның 31 нче октябрендә имзаланган Указы (№818) белән расланган. Икътисади совет президиумы “оператив мәсьәләләрне хәл итү өчен” булдырылган, аның рәисе - Владимир Путин.

Икътисади совет президиумы составына элеккеге РФ финанслар министры, Гражданлык инициативалары комитеты башлыгы Алексей Кудрин, РФ Хөкүмәте Рәисенең беренче урынбасары Игорь Шувалов, РФ вице-премьерлары Аркадий Дворкович һәм Ольга Голодец, РФ Президенты ярдәмчесе Алексей Белоусов, Үзәк банк рәисе Эльвира Нәбиуллина, РФ финанслар министры Антон Силуанов, РФ Икътисади үсеш министрлыгы башлыгы Алексей Улюкаев, Хисап палатасы рәисе Татьяна Голикова, Саклык банкы башлыгы Герман Греф, Мәскәү мэры Сергей Собянин һәм башкалар керә.
Рөстәм Миңнеханов РФ Президенты каршындагы Икътисади совет президиумы составына керде